Na temelju članka 8. Zakona o ministarskim, vladinim i drugim imenovanjima u Županiji Zapadnohercegovačkoj („Narodne novine Županije Zapadnohercegovačke“, broj: 21/12 i 17/20), članka 20. i 21. Statuta Rudnici boksita d.o.o. Široki Brijeg broj: 131-04/12 od 24.04.2012. godine, a sukladno Odluci o utvrđivanju kriterija za izbor i imenovanje članova Nadzornog odbora Rudnici boksita d.o.o. Široki Brijeg („Narodne novine Županije Zapadnohercegovačke“, broj: 14/22) i Odluke o raspisivanju i provedbi Javnog natječaja za izbor i imenovanje članova Nadzornog odbora Rudnici boksita d.o.o. Široki Brijeg („Narodne novine Županije Zapadnohercegovačke“, broj: 15/25), Ministarstvo gospodarstva Županije Zapadnohercegovačke, r a s p i s u j e

**JAVNI NATJEČAJ**

**ZA IZBOR I IMENOVANJE ČLANOVA**

**NADZORNOG ODBORA RUDNICI BOKSITA D.O.O. ŠIROKI BRIJEG**

1. **Predmet Javnog natječaja je prikupljanje prijava za izbor i imenovanje članova Nadzornog odbora.**
2. **Opis poslova Nadzornog odbora**

**Nadzorni odbor ima sljedeća prava i obveze:**

* nadzirati poslovanje društva;
* nadzirati rad Uprave;
* usvajati izvješće Uprave o poslovanju po polugodišnjem i godišnjem obračunu s bilancom stanja i bilancom uspjeha i izvješćem revizije;
* podnositi Vladi Županije Zapadnohercegovačke, kao jedinom članu koji nastupa u funkciji skupštine godišnje izvješće o poslovanju društva koji obvezno uključuje izvješće revizora, izvješće o radu Nadzornog odbora i plan poslovanja za narednu poslovnu godinu;
* predlagati raspodjelu i način uporabe dobiti i način pokrića gubitka;
* obrazovati povremene komisije i utvrđuje njihov sastav i zadatke;
* sazivati skupštinu;
* odobravati kupnju, prodaju, zamjenu, uzimanje u leasing i druge transakcije imovinom u vrijednosti većoj od 50.000,00 KM, po pojedinom aktu raspolaganja;
* pripremati poslovnike i predlagati ih skupštini;
* pripremati etičke kodekse i predlagati ih skupštini;
* odabirati kandidate odbora za reviziju i podnositi prijedloge za njihovo imenovanje skupštini;
* razmatrati provedbene propise za postupak nabave i nadzirati njegovu provedbu;
* davati mišljenje skupštini o prijedlogu Uprave za raspodjelu profita;
* imenovati i razrješavati članove Uprave, sukladno postupcima utvrđenim u poslovniku, odnosno poslovnicima, te važećim propisima;
* davati ovlasti za djelatnosti koje su ograničene na temelju odredbi Zakona o javnim poduzećima („Službene novine Federacije BiH“ broj: 08/05);
* davati upute Direktoru za provedbu očevida u svezi s uočenim nepravilnostima;
* obavlja druge poslove u skladu sa Zakonom i ovim Statutom.

Nadzorni odbor sastoji se od predsjednika i dva člana, a imenuje se na razdoblje od 4 godine.

1. **Opći kriteriji za izbor i imenovanje članova Nadzornog odbora Rudnici boksita d.o.o. Široki Brijeg:**

* da je stariji od 18 godina;
* da nije otpuštan iz državne službe kao rezultat stegovne mjere na bilo kojoj razini u Bosni i Hercegovini u razdoblju od tri (3) godine prije dana objave upražnjenog položaja;
* da se na njega ne odnosi članak IX. 1. Ustava Bosne i Hercegovine.

1. **Posebni kriteriji za izbor i imenovanje članova Nadzornog odbora Rudnici boksita d.o.o. Široki Brijeg:**

* da je državljanin Bosne i Hercegovine;
* da ima sveučilišnu diplomu ili druge obrazovne ili akademske kvalifikacije najmanje VII stupnja stručne spreme, odnosno visoko obrazovanje prvog, drugog ili trećeg ciklusa Bolonjskog sustava studiranja ili VŠS/VI stupanj stručne spreme;
* da ima najmanje jednu godinu radnog iskustva u struci;
* da nije osuđivan za kazneno djelo i za prekršaj nespojiv sa dužnošću u nadzornom odboru, pet godina od dana pravomoćnosti presude, isključujući vrijeme zatvorske kazne;
* da nije osoba kojoj je presudom suda zabranjeno obavljanje aktivnosti u nadležnosti nadzornog odbora;
* da nije dioničar sa 50 % i više dionica, direktor i član uprave bilo kojeg dioničkog društva kao i vlasnik sa 50 % i više vlasništva, direktor i član uprave bilo kojeg društva sa ograničenom odgovornošću;
* da nije predsjednik ili član nadzornog ili upravnog odbora društva sa učešćem državnog kapitala ili institucije;
* da nije izabrani dužnosnik, nositelj izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine i Zakona o sukobu interesa u tijelima vlasti u Federaciji Bosne i Hercegovine;
* da nema izravnih ili neizravnih interesa u bilo kakvoj aktivnosti koje bi dovele do sukoba interesa s njihovom službenom dužnošću;
* da nije na položaju u političkoj stranci.

1. **Za kandidate koji ispunjavaju opće i posebne uvjete u postupku izbora uzet će se u obzir slijedeći kriteriji:**

* znanje iz okvira djelatnosti Rudnici boksita d.o.o. Široki Brijeg;
* znanje iz okvira djelatnosti Nadzornog odbora Rudnici boksita d.o.o. Široki Brijeg;
* sklonost timskom radu i komunikacijske i organizacijske sposobnosti.

Kriteriji iz ove točke bodovati će se ocjenama od 1 do 5.

1. **Kandidati su dužni uz prijavu koja sadržava kratak životopis, adresu i kontakt telefon, priložiti originalne dokumente ili ovjerene preslike dokumenata (ovjerene preslike ne starije od šest mjeseci) kojima se dokazuje ispunjenje općih i posebnih uvjeta traženih Javnim natječajem i to:**

* uvjerenje o državljanstvu;
* izvod iz matične knjige rođenih;
* dokaz o školskoj spremi;
* potvrda poslodavca o radu u struci u trajanju od najmanje jedne godine;
* uvjerenje nadležnog suda da pred sudovima na području BiH nije podignuta optužnica koja je stupila na pravnu snagu, odnosno da nije potvrđena optužnica, a niti je izrečena osuđujuća presuda za kazneno djelo sa propisanom kaznom zatvora do 5 (pet) godina ili novčanom kaznom kao glavnom kaznom (obrazac broj 8a);
* ovjerena izjava kandidata da nije otpuštan iz državne službe kao rezultat stegovne mjere na bilo kojoj razini u Bosni i Hercegovini u razdoblju od tri (3) godine prije dana objave upražnjenog položaja;
* ovjerena izjava kandidata da se na njega ne odnosi članak IX. 1. Ustava Bosne i Hercegovine;
* ovjerena izjava kandidata da nije izabrani dužnosnik, nositelj izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine i Zakona o sukobu interesa u tijelima vlasti u Federaciji Bosne i Hercegovine;
* ovjerena izjava kandidata da nije dioničar sa 50 % i više dionica, direktor i član uprave bilo kojeg dioničkog društva kao i vlasnik sa 50 % i više vlasništva, direktor i član uprave bilo kojeg društva sa ograničenom odgovornošću;
* ovjerena izjava kandidata da nije predsjednik ili član nadzornog ili upravnog odbora društva sa učešćem državnog kapitala ili institucije;
* ovjerena izjava kandidata da nema izravnih ili neizravnih interesa u bilo kakvoj aktivnosti koje bi dovele do sukoba interesa s njihovom službenom dužnošću;
* ovjerena izjava kandidata da nije na položaju u političkoj stranci.

Kandidati koji uđu u uži izbor biti će pozvani na intervju pred Povjerenstvom za provođenje postupka izbora kandidata za imenovanje članova Nadzornog odbora Rudnici boksita d.o.o. Široki Brijeg (u daljnjem tekstu: Povjerenstvo).

Ostali kandidati neće biti uzeti u razmatranje u daljnjem provođenju postupka za izbor kandidata.

Kandidati koje nakon intervjua predloži Povjerenstvo, smatrat će se da su uspješno prošli otvorenu konkurenciju.

Javni natječaj biti će objavljen u Večernjem listu, „Narodnim novinama Županije Zapadnohercegovačke“ i web stranici Ministarstva gospodarstva Županije Zapadnohercegovačke: [www.mg-zzh.com](http://www.mg-zzh.com).

Javni natječaj ostaje otvoren 15 (petnaest) dana od dana posljednjeg objavljivanja.

Prijave sa svim traženim dokumentima treba dostaviti osobno ili preporučeno poštom na adresu:

**Županija Zapadnohercegovačka**

**Ministarstvo gospodarstva**

**Ulica Fra Andrije Kačića Miošića 2**

**88240 Posušje**

Uz naznaku:

**„Prijava na Javni natječaj za izbor i imenovanje članova Nadzornog odbora Rudnici boksita d.o.o. Široki Brijeg“.**

**-NE OTVARAJ –**

Neblagovremene i nepotpune prijave neće biti razmatrane.